Man skuldig aan verkragting van bejaardeArgieffoto Regter Anton van Zyl het Mduduzi Phenyane skuldig bevind aan verkragting, aanranding met die doel om ernstig te beseer en roof met verswarende omstandighede. Die hof het gehoor het dat die slagoffer na die aanranding en verkragting vir vyf dae in die hoësorgeenheid van ŉ hospitaal behandeling moes ontvang. Die bejaarde vrou is in Augustus 2012 in haar woonstel in Pietermaritzburg aangerand en verkrag. Sy het getuig dat sy pas uit die stort geklim het toe sy die man kaal in haar kombuis aangetref het. Die man het haar gewurg, op die grond neergegooi en verkrag. Die vrou is geslaan en geskop as sy op die vloer probeer beweeg het. Phenyane het onskuldig gepleit op die aanklagte teen hom. Die vrou se naaldwerkmasjien en ander besitting is in Phenyane se kamer gevind. Die saak is tot Woensdag uitgestel vir vonnisoplegging.